smcproject/ml-wiki-sentences huggingface dataset:
1934 ൽ തലശ്ശേരിയിൽ രൂപീകരിക്കപ്പെട്ട ഒരു ശ്രീനാരായണ ബീഡിതൊഴിലാളി സംഘം എന്നൊരു സംഘടന നിലവിലുണ്ടായിരുന്നു, പിന്നീട് ഇത്  അഖില കേരള ബീഡി തൊഴിലാളി സംഘം എന്നായി മാറി.
പ്രവർത്തനമില്ലാതെ കിടന്നിരുന്ന ഈ സംഘടനയെ പുനരുജ്ജീവിപ്പിച്ച്, അഖിലേന്ത്യാ ട്രേഡ് യൂണിയൻ കോൺഗ്രസ്സുമായി ബന്ധിപ്പിക്കാൻ പി.കൃഷ്ണപിള്ളയെപ്പോലുള്ള നേതാക്കൾ പരിശ്രമിച്ചു.
1937 അഖില കേരള ബീഡി തൊഴിലാളി സംഘത്തിന്റെ പ്രസിഡന്റായി പി. കൃഷ്ണപിള്ള തിരഞ്ഞെടുക്കപ്പെട്ടു, പിന്നീട് എ.കെ. ഗോപാലൻ ഇതിന്റെ പ്രസിഡന്റായിരിക്കുന്ന സമയത്ത് സംഘടനയുടെ പേര് തലശ്ശേരി ബീഡി തൊഴിലാളി യൂണിയൻ എന്നാക്കി മാറ്റി.
പ്രസ്സ് തൊഴിലാളി യൂണിയൻ
കോഴിക്കോട്ട് ഒരു പ്രസ്സ് തൊഴിലാളി യൂണിയൻ നിലവിലുണ്ടായിരുന്നു.
1937 മാർച്ച് 7ന് നടന്ന യൂണിയന്റെ സമ്മേളനത്തിൽ നിലവിലുണ്ടായിരുന്ന പ്രസിഡന്റിന്റെ നീക്കം ചെയ്യുകയും, കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാവായിരുന്ന പി.കൃഷ്ണപിള്ളയെ പ്രസിഡന്റായി തിരഞ്ഞെടുക്കുകയും ചെയ്തു.
അദ്ദേഹം യൂണിയന്റെ അമരത്തു വന്നതോടുകൂടി, സംഘടനക്ക് പുതിയൊരു ഉണർവ്വ് പ്രകടമായി.
കൂടുതൽ തൊഴിലാളികൾ സംഘടനയിൽ അംഗമായി ചേർന്നു.
1937 ജൂൺ 14 ന് കോഴിക്കോടു വെച്ച് സംഘടനയുടെ ഒരു വാർഷികയോഗം സംഘടിപ്പിക്കുകയുണ്ടായി.
തങ്ങളുടെ ആവശ്യങ്ങൾ നേടിയെടുക്കാൻ തൊഴിലാളികൾ സംഘടിക്കേണ്ടതിന്റെ ആവശ്യകതയെക്കുറിച്ച് പി.കൃഷ്ണപിള്ള അവരെ പറഞ്ഞു മനസ്സിലാക്കി.
പ്രാദേശികമായി മാത്രം നിലനിന്നിരുന്ന ഈ സംഘടനയെ അഖിലേന്ത്യാ ട്രേഡ് യൂണിയൻ കോൺഗ്രസ്സുമായി ബന്ധിപ്പിക്കാൻ ഈ സമ്മേളനം തീരുമാനമെടുത്തു.
കോഴിക്കോട് നെയ്ത്തു തൊഴിലാളി യൂണിയൻ
കോഴിക്കോടുള്ള നെയ്ത്തു തൊഴിലാളികളെ സംഘടിപ്പിച്ച് നിർജ്ജീവമായികിടന്നിരുന്ന തൊഴിലാളിയൂണിയനെ ശക്തമായ ഒരു സംഘടനയാക്കിമാറ്റിയത് പി.കൃഷ്ണപള്ളയെപ്പോലുള്ള നേതാക്കളുടെ കഴിവാണ്.
1937 ൽ കോഴിക്കോടു നെയ്ത്തു തൊഴിലാളി യൂണിയന്റെ ഒരു സമ്മേളനം കൂടുകയും , തൊഴിലാളികളുടെ കൂലി അരയണവീതം വർദ്ധിപ്പിക്കേണ്ടതിന്റെ ആവശ്യകത ചർച്ച ചെയ്തു.
അവകാശ പ്രഖ്യാപന ദിനം
1937 സെപ്തംബർ 19 തൊഴിലാളികൾ അവകാശ പ്രഖ്യാപന ദിനമായി ആഘോഷിക്കുകയുണ്ടായി.
മലബാറിൽ നിരവധി തൊഴിലാളി സംഘടനകൾ പങ്കെടുത്ത പ്രകടനങ്ങൾ നടക്കുകയുണ്ടായി.
മോട്ടോർ തൊഴിലാളി യൂണിയൻ, നെയ്ത്തു തൊഴിലാളി യൂണിയൻ, ചെത്തുതൊഴിലാളികൾ, മത്സ്യതൊഴിലാളികൾ, സോപ്പു നിർമ്മാണ തൊഴിലാളികൾ എന്നിങ്ങനെ നിരവധി സംഘടനയിലുള്ള അംഗങ്ങൾ അന്നു നടന്ന ജാഥയിൽ പങ്കെടുത്തു.
വർഷത്തിൽ ഒരു ദിവസം ശമ്പളത്തോടുകൂടിയ അവധി, ആഴ്ചയിൽ ഒരു ദിവസം അവധി, ഇൻഷുറൻസ്, ബോണസ് തുടങ്ങിയ അവകാശങ്ങൾ നേടിയെടുക്കാൻ മുതലാളിമാരോട് ആവശ്യപ്പെടുന്ന നിരവധി പ്രമേയങ്ങൾ സമ്മേളനം പാസ്സാക്കി.
കോൺഗ്രസ്സ് സോഷ്യലിസ്റ്റ് പാർട്ടി നേതാവായിരുന്ന ഇ.
നമ്പൂതിരിപ്പാടായിരുന്നു യോഗ അദ്ധ്യക്ഷൻ.
വടകര ഐക്യ തൊഴിലാളി യൂണിയൻ
കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാവായ കെ. കേളുവിന്റെ നേതൃത്വത്തിലാണ് ചുരുട്ടു കമ്പനികളിലെ തൊഴിലാളികളെ സംഘടിപ്പിക്കാൻ തീരുമാനിച്ചത്.
ഇവരുടെ പ്രവർത്തനത്തിന്റെ ഫലമായി 1938 ൽ ഐക്യ തൊഴിലാളി യൂണിയൻ രൂപംകൊണ്ടു.
തുടക്കത്തിൽ എല്ലാ മേഖലയിലുമുള്ള തൊഴിലാളികളും ഈ സംഘടനയിൽ ഉണ്ടായിരുന്നു.
പിന്നീട്  ഈ സംഘടന വടക ബീഡി ആന്റ് സിഗാർ വർക്കേഴ്സ് യൂണിയനായി മാറി.
രൂപീകരണ സമയത്ത കെ.കേളു പ്രസിഡന്റും, പി.പി.ശങ്കരൻ സെക്രട്ടറിയുമായിരുന്നു.
കേരള കർഷക സംഘം
ഇരുപതാം നൂറ്റാണ്ടിന്റെ ആദ്യകാലഘട്ടത്തിൽ കർഷകതൊഴിലാളികളുടെ ജീവിതം വളരെ ദുസ്സഹമായിരുന്നു.
ബ്രിട്ടീഷ് ഭരണത്തിൻ കീഴിലാണെങ്കിലും, പ്രാദേശിക ജന്മികൾ ക്രൂരന്മാരായിരുന്നു.
ജന്മികളുടെ ഉപദ്രവം കൂടാതെ അനാചാരങ്ങളിലും, അന്ധവിശ്വാസങ്ങളിലും ആണ്ടു കിടക്കുകയായിരുന്നു ഈ സമൂഹം.
ഇവരെ സംഘടിപ്പിച്ച് ഒരു കുടക്കീഴിൽ കൊണ്ടു വരുക എന്നത് തികച്ചും ദുഷ്കരമായിരുന്നു.
ഇതൊന്നും പോരാതെയായിരുന്നു സർക്കാർ കൊണ്ടു വന്നിരുന്ന വർഷാവർഷം വർദ്ധിച്ചു വരുന്ന നികുതിഭാരവും.
ഇതിനെതിരേ സംഘടിതമായി ഒരു ചെറുത്തു നിൽപ്പും ഉണ്ടായിരുന്നില്ല.
എന്നാൽ 1933 നവംബർ 5 ന് കേരള കർഷക സംഘം എന്നൊരു സംഘടന രൂപീകരിച്ചിരുന്നു.
1933 ഡിസംബർ 3 നികുതി ദിനമായി ആചരിക്കാൻ കേരള കർഷക സംഘത്തിന്റെ യോഗം തീരുമാനിച്ചു.
മുമ്പുള്ളതിനേക്കാൾ നികുതി നാലിലൊന്നായി ഇളവു ചെയ്തു തരാൻ സർക്കാരിനോടാവശ്യപ്പെടാൻ യോഗം തീരുമാനിച്ചു.
ഈ കാര്യത്തെക്കുറിച്ച് വീണ്ടും ചർച്ചചെയ്യുന്നതിനായി ഇ.
എം.എസ്സന്റെ നേതൃത്വത്തിൽ ഒരു സമ്മേളനം പട്ടാമ്പിയിൽ വെച്ചു കൂടുകയുണ്ടായി, ഏതാണ്ട് 200 ഓളം കർഷകർ പങ്കെടുത്ത  ഒരു യോഗമായിരുന്നു അത്.
അഖില മലബാർ കർഷക സംഘം
കേരള കർഷക സംഘവുമായി ചേർന്ന് പ്രവർത്തിച്ചിരുന്നുവെങ്കിലും അതിന്റെ പ്രവർത്തനത്തോട് പി.കൃഷ്ണപിള്ളയെപ്പോലുള്ള നേതാക്കൾക്ക് താൽപര്യമുണ്ടായിരുന്നില്ല.
ഈ സംഘടന കർഷകരിൽതന്നെ മേലേക്കിടയിലെ ആളുകളുടെ താൽപര്യങ്ങൾമാത്രമാണ് സംരക്ഷിച്ചിരുന്നത്.
യഥാർത്ഥ കർഷകതൊഴിലാളിയുടേയോ കീഴ്കുടിയാന്മാരുടേയോ പ്രശ്നങ്ങളിൽ വേണ്ടത്ര ഇടപെട്ടിരുന്നില്ല എന്നതായിരുന്നു കാരണം.
അതുകൊണ്ടു തന്നെ കർഷകരെ പുതിയ ഒരു സംഘടനക്കു കീഴിൽ അണിനിരത്തുന്നതിനെക്കുറിച്ചായിരുന്നു നേതാക്കളുടെ ചിന്ത മുഴുവൻ.
ഇതിന്റെ ഭാഗമായി, 1934 മെയ് ആറാം തീയതി ഏറനാടു താലൂക്കിലെ കർഷകരുടെ ഒരു യോഗം പരപ്പനങ്ങാടിയിൽ വെച്ചു കൂടുകയുണ്ടായി.
നികുതി കുറക്കുന്നതിനു വേണ്ടി സർക്കാരിനോടാവശ്യപ്പെടുന്ന ഒരു പ്രമേയം യോഗം പാസ്സാക്കി.
കർഷകരെ സംഘടിപ്പിക്കാൻ കേരളത്തിലെ മുതിർന്ന നേതാക്കളോട് ആവശ്യപ്പെട്ടത് പി. കൃഷ്ണപിള്ളയായിരുന്നു എന്ന് ഇ.
എം.എസ്സ് തന്റെ ആത്മകഥയിൽ  രേഖപ്പെടുത്തിയിട്ടുണ്ട്.
1935 ജൂലൈ 13ന് പഴയ ചിറക്കൽ താലൂക്കിൽ വിഷ്ണുഭാരതീയന്റെ വീടായ ഭാരതീയ മന്ദിരത്തിൽ വെച്ചു ചേർന്ന യോഗത്തിലാണ് വടക്കേ മലബാറിലെ ആദ്യത്തെ സംഘടിത കർഷകസംഘം  രൂപീകരിക്കപ്പെടുന്നത്.
28പേരോളം പങ്കെടുത്ത ഒരു യോഗമായിരുന്നു ഇത്.
വിഷ്ണു ഭാരതീയൻ പ്രസിഡന്റും, കെ.എ.കേരളീയൻ സെക്രട്ടറിയുമായി 17 അംഗ പ്രവർത്തകസമിതിയേയും തിരഞ്ഞെടുക്കുകയുണ്ടായി.
സാമ്പത്തികവും, രാഷ്ട്രീയവുമായ അധികാരം കൃഷിക്കാരിലേക്കും തൊഴിലാളികളിലേക്കും കിട്ടത്തക്കവണ്ണം പരിപൂർണ്ണ സ്വാതന്ത്ര്യം നേടുക എന്നതായിരുന്നു പുതിയതായി രൂപീകരിക്കപ്പെട്ട സംഘടനയുടെ ലക്ഷ്യം.
മലബാർ കർഷകസംഘത്തിന്റെ വളരെ പെട്ടെന്നുള്ള വളർച്ച, ജന്മികൾക്കും അവരുടെ പിണിയാളുകളായ ഉദ്യോഗസ്ഥർക്കും ഒരു പേടിസ്വപ്നമായിരുന്നു.
പാട്ടമളക്കുന്നതിനുപയോഗിക്കുന്ന കള്ളപ്പറകൾ ഉപേക്ഷിക്കുക ഒഴിപ്പിക്കൽ നിരോധിക്കുക, ജന്മികളുടെ നികുതി കുടിശ്ശികയ്ക്ക് കുടിയാന്റെ വിള ജപ്തിചെയ്യുന്നത് അവസാനിപ്പിക്കുക തുടങ്ങിയ ആവശ്യങ്ങൾ ഉന്നയിച്ച് നിരവധി തവണ കർഷകസംഘം പ്രവർത്തകർ ജന്മിമാരുടെ വീട്ടിലേക്ക് ജാഥകൾ നടത്തി.
അവസാനം മുതലാളിമാർ കർഷകസംഘം നേതാക്കളുമായി ചർച്ചക്കു തയ്യാറായി.
1937 മേയ് മാസത്തിൽ പലയിടത്തായി രൂപംകൊണ്ടിരുന്ന ചെറിയ ചെറിയ കർഷക സംഘങ്ങളെ ഒരുമിച്ചു ചേർത്ത് അഖില മലബാർ കർഷകസംഘം രൂപീകരിച്ചു.
സംഘടനയുടെ പ്രസിഡന്റ് പി.നാരായണൻനായരും, സെക്രട്ടറി കെ.എ കേരളീയനുമായിരുന്നു .
അധ്യാപക യൂണിയൻ
മലബാറിലെ ആദ്യകാലത്തെ അധ്യാപകരുടെ ജീവിതം തികച്ചും കഷ്ടകരമായിരുന്നു.
ഒരു അസംഘടിത വർഗ്ഗമായിരുന്നു ഇവർ.
അക്കാലത്ത് ബഹുഭൂരിപക്ഷം വിദ്യാലയങ്ങളും എയ്ഡഡ് ആയിരുന്നു.
സ്കൂൾ അധികാരികൾക്ക് അവരുടെ ഇഷ്ടം പോലെ അധ്യാപകരെ നിയമിക്കാനും പിരിച്ചുവിടാനും അധികാരം ഉണ്ടായിരുന്നു.
സർക്കാർ ശമ്പളത്തിനു പകരം ഗ്രാന്റ് എന്ന പേരിലാണ് തുക അനുവദിച്ചിരുന്നത്.
ഇതു തന്നെ കൃത്യമായി അധ്യാപകരുടെ കൈയ്യിൽ കിട്ടിയിരുന്നില്ല.
അസംഘടിതരായ ഈ വർഗ്ഗത്തന്റെ ക്ഷേമത്തിനായി കോൺഗ്രസ്സ് സോഷ്യലിസ്റ്റ് പാർട്ടിയുടെ നേതാക്കളിൽ ഒരാളായ കൃഷ്ണപിള്ള രംഗത്തിറങ്ങി.
അദ്ദേഹത്തിന്റെ ശ്രമഫലമായി 1934 ൽ അഖില മലബാർ എയിഡഡ് എലിമെന്ററി ടീച്ചേഴ്സ് യൂണിയൻ എന്നൊരു സംഘടന നിലവിൽ വരികയുണ്ടായി.
എന്നാൽ ഇതിനു മുമ്പു തന്നെ മലബാറിലെ ചില താലൂക്കുകളിൽ പ്രാദേശികമായി ചില സംഘടനകൾ അധ്യാപകരുടെ ക്ഷേമത്തിനായി നിലവിൽ വരികയുണ്ടായെങ്കിലും അവയൊന്നും മുഖ്യധാരയിലേക്കു വന്നു പ്രവർത്തിക്കാനുള്ള ആർജ്ജവം കാണിച്ചിരുന്നില്ല.
അതുകൊണ്ടു തന്നെ ഇവരെയെല്ലാം ചേർത്താണ് അഖില മലബാർ എയിഡഡ് എലിമെന്ററി ടീച്ചേഴ്സ് യൂണിയൻ എന്ന സംഘടന രൂപീകരിച്ചത്.
അധ്യാപകർ സംഘടിക്കാൻ തുടങ്ങിയതോടെ പ്രതികാര നടപടികളുമായി ഉടമകൾ രംഗത്തെത്തി.
സർക്കാർ അംഗീകാരമില്ലാത്ത സംഘടനകളിൽ ചേരരുത് അതുപോലെ തന്നെ തിരഞ്ഞെടുപ്പിൽ പങ്കെടുക്കു പാർട്ടികളിൽ അംഗങ്ങളായി ചേരാൻ പാടില്ല എന്നിങ്ങനെയുള്ള നിയമങ്ങൾ നിലവിൽ വന്നു.
ഇതിനെതിരേ അധ്യാപകർ ശക്തമായ പ്രക്ഷോഭവുമായി മുന്നോട്ടുപോകാൻ ഒരുങ്ങി.
ഈ പ്രക്ഷോത്തെ മുന്നിൽ നിന്നും നയിക്കാതെ ഒരു നിഴൽപോലെ കൂടെ നിന്ന നേതാക്കളായിരുന്നു കോൺഗ്രസ്സ് സോഷ്യലിസ്റ്റ് പാർട്ടിയുടെ ഇ.
എം.എസ്സ് നമ്പൂതിരിപ്പാടും, പി.കൃഷ്ണപിള്ളയും.
ഇതും കാണുക ഇന്ത്യയിലെ തൊഴിലാളി പ്രസ്ഥാനങ്ങൾ കുറിപ്പുകൾ ൧ ബ്രിട്ടീഷ് ഇന്ത്യയിലെ നാണയവ്യവസ്ഥയിൽ നിലവിലുണ്ടായിരുന്ന ഒരു നാണയമാണ് അണ.
16 അണയായിരുന്നു ഒരു ഉറുപ്പികയ്ക് ൨ ധാന്യങ്ങൾ അളക്കുന്നതിന്‌ കേരളത്തിൽ ഉപയോഗിച്ചിരുന്ന അളവുപാത്രമാണ്‌ പറ.
എന്നാൽ ഇതിലുപരിയായി കൃഷിസ്ഥലങ്ങളുടെ അളവ് വരെ പറ കണക്കിൽ പറയാറുണ്ട്.
പത്ത് പറ കണ്ടം എന്നു പറയുന്നത്, പത്തു പറ നെല്ല് വിതയ്ക്കാവുന്ന സ്ഥലമാണ് അവലംബം
കേരളത്തിലെ ആഫ്രിക്ക ഇംഗ്ലീഷ് വിലാസം https://ml.wikipedia.org/wiki/Keralathile_Africa
അരനൂറ്റാണ്ടുമുമ്പുണ്ടായിരുന്ന വയനാടിനെയും വനവാസികളെയും ആസ്​പദമാക്കി കെ. പാനൂർ രചിച്ച മലയാള ഗ്രന്ഥമാണ് കേരളത്തിലെ ആഫ്രിക്ക .
കഴിഞ്ഞ നൂറ്റാണ്ടിന്റെ പകുതിയോടെ തിരുവിതാംകൂറിൽ നിന്നുണ്ടായ കുടിയേറ്റത്തിന് മുമ്പുള്ള സാമൂഹിക മണ്ഡലമാണ് 'കേരളത്തിലെ ആഫ്രിക്ക'യിൽ പരാമർശിക്കുന്നത്.
ട്രൈബൽ വകുപ്പിലെ ഉദ്യോഗസ്ഥനായി വയനാട്ടിലെത്തിയ പാനൂർ തന്റെ ഔദ്യോഗിക ജോലിയുടെ ഭാഗമായി നടത്തിയ പഠനങ്ങളും നിരീക്ഷണങ്ങളും കണ്ടെത്തലുകളുമാണ് ഈ കൃതിയിലെ പ്രതിപാദ്യം.
സഞ്ചാര സാഹിത്യ വിഭാഗങ്ങളിൽ പെടുന്ന ഈ പുസ്തകം, ഏഴ് അധ്യായങ്ങളിലായി അടിയർ, കുറിച്യർ, കൊറകർ, പണിയർ, കാട്ടു നായ്കന്മാർ, കുറുമർ എന്നിങ്ങനെ വിവിധ   ആദിവാസി വിഭാഗങ്ങളുടെ ആചാര, അനുഷ്ടാന, വിശ്വാസങ്ങളേ പറ്റിയും, അവരുടെ ജീവിത ചുറ്റുപാടുകളേ കുറിച്ചുമാണ് ഈ പുസ്തകത്തിലൂടെ പ്രതിപാദിക്കുന്നത്.
സംസ്ഥാനത്തെ റവന്യു വകുപ്പിൽ ഡപ്യൂട്ടി കളക്ടറായി ഉദ്യോഗമനുഷ്ടിച്ച പാനൂർ ആദിവാസികളുടെ ക്ഷേമത്തിൽ തല്പരനായിരുന്നു.
അങ്ങനെയാണ് 1963 ൽ മലയാളത്തിലെ ആദ്യ ആദിവാസികൾക്ക് വേണ്ടിയുള്ള ഈ ഗ്രന്ഥം പിറവിയെടുക്കുന്നത്.
വല്ലിസമ്പ്രദായവും ഫ്യൂഡൽ സാമൂഹിക ബന്ധങ്ങളുമെല്ലാം പാനൂർ ഈ കൃതിയിൽ ഭംഗിയായി വരച്ചുകാണിക്കുന്നുണ്ട്.
കേരളത്തിലെ ആഫ്രിക്ക ആദ്യം ലേഖനരൂപത്തിൽ മാതൃഭൂമി പ്രസിദ്ധീകരിച്ചു.
1958-60 കാലത്ത് പുസ്തകമാക്കാൻ ആദ്യം സമീപിച്ചത് മാതൃഭൂമി ബുക്സിനെ.
കയ്പേറിയ അനുഭവമായിരുന്നു.
ആ അഭ്യർഥന അവർ തള്ളി.
ഇപ്പോൾ കാലിക്കറ്റ് സർവകലാശാലയിൽ ബിരുദ തലത്തിൽ പഠന വിഷയമാണ് ഈ പുസ്തകം.
ബേഗ നിനഗുള്ള മനെ ബേഗ ആക്ക്.
ഇതു മിനക്കെട്ടനീന്തലെ ആപ്പതില്ലെ.
ബേഗനങ്ക ഹോക്ക്.
നന ഹോട്ടെക്തീനി കാണെ.
ശത്തവനു ഇനി ഒന്തും കാണെ'.
(നിനക്കുള്ള ശവക്കുഴി നീതന്നെ തീർത്തുകൊള്ളണം. ഇതിനുമാത്രം മിനക്കെട്ടു നിൽക്കാൻ ഞങ്ങൾക്കു സൌകര്യമില്ല. വേഗം പോണം. വിശക്കുന്ന വയർ നിറയ്ക്കാൻ വല്ലതും കണ്ടുപിടിക്കേണ്ടതുണ്ട്. ചത്തവന് അങ്ങനെ ബുദ്ധിമുട്ടേണ്ടതില്ലല്ലോ) .
സംസ്ഥാന, കേന്ദ്ര സർക്കാരുകളുടെ ആദിവാസീ പുനരുദ്ധാരണ പദ്ധതികളുടെ പരാജയത്തെ പറ്റി തുറന്ന് ശബ്ദിക്കുന്ന ഈ ഗ്രന്ഥം ഒട്ടേറെ കോളിളക്കങ്ങൾ സൃഷ്ടിച്ചു.
തുടർന്ന് 1963 ൽ കേരളാ സർക്കാർ ഈ പുസ്തകം കണ്ടു കെട്ടാനായുള്ള നീക്കം നടത്തി.
നിയമസഭയിൽ ഭൂപരിഷ്കരണ നിയമത്തെക്കുറിച്ചുള്ള ചർച്ചയ്ക്കിടെ, ഒ. കോരൻ എം.എൽ.എ , വയനാട്ടിൽ ആദിവാസികൾ വൻകിട ഭൂവുടമകൾക്കു കീഴിൽ വെറും അടിമകളായി ജീവിക്കുകയാണെന്നതിനു തെളിവായി 'കേരളത്തിലെ ആഫ്രിക്ക'യുടെ കോപ്പി സ്പീക്കറുടെ മുമ്പാകെ ഹാജരാക്കി.
അടിമത്തത്തെക്കുറിച്ചുള്ള പുസ്തകത്തിലെ പ്രസ്താവന രാജ്യത്തിനും തനിക്കും അപമാനകരമാണെന്നായിരുന്നു ആഭ്യന്തരമന്ത്രി പി.ടി. ചാക്കോയുടെ നിലപാട്.
പുസ്തകം കണ്ടുകെട്ടാനും സർക്കാർ ഉദ്യോഗസ്ഥനായ ഗ്രന്ഥകാരനെതിരെ ഡിഫൻസ് ഓഫ് ഇന്ത്യ റൂൾസ് അനുസരിച്ച് നടപടി എടുക്കാനുമാണ് ശ്രമിച്ചത്.
പുസ്തകത്തിലെ പല പ്രസ്താവനകളെപ്പറ്റിയും വിശദീകരണം നൽകേണ്ടിവന്നു.
ഡിഫൻസ് ഓഫ് ഇന്ത്യ റൂൾസ് പ്രകാരം നടപടിയെടുക്കാൻ ബുദ്ധിമുട്ടാണെന്ന് ബോധ്യപ്പെട്ടപ്പോൾ ഗവൺമെന്റ് സർവന്റ്സ് കോൺടാക്ട് റൂൾസ് പുറത്തെടുത്തു.
സർക്കാർ ഉദ്യോഗസ്ഥർ പുസ്തകം പ്രസിദ്ധീകരിക്കുന്നതിനുമുമ്പ് മുൻകൂർ അനുമതി വാങ്ങണമെന്നതായിരുന്നു നിയമം.
പുരസ്ക്കാരങ്ങൾ കേരള സാഹിത്യ അക്കാദമിയുടെ വിശിഷ്ട ഗ്രന്ഥത്തിനുള്ള പുരസ്ക്കാരം യുനസ്ക്കോ പുരസ്ക്കാരം അവലംബം ↑ ↑
കേരളത്തിൽ പൊതുവേ കാണപ്പെടുന്ന ആദിവാസി വിഭാഗങ്ങൾ ആസ്ട്രലോയിഡുകളോ നീഗ്രോയ്ഡുകളോ ആണ്‌.
തടിച്ച ചുണ്ട്, പതിഞ്ഞ മൂക്ക്, ചുരുണ്ട തലമുടി തുടങ്ങിയ പ്രത്യേകതകൾ കേരളത്തിലെ ആദിവാസികളിൽ കാണാൻ സാധിക്കും.
ആഫ്രിക്കയിലെ നീഗ്രോ വംശജരെപ്പോലെയുള്ള ശരീരപ്രകൃതിയായതുമൂലം ഇവർ കുടിയേറിപ്പാർത്തവരാകാം എന്നാണ്‌ നിഗമനം .
കേരളത്തിൽ 37 ആദിവാസി വിഭാഗങ്ങളുള്ളതായിട്ടാണ്‌ സർക്കാരിന്റെ കണക്ക് എങ്കിലും ഇതിൽ കൂടുതൽ വിഭാഗങ്ങൾ ഉണ്ടാകാം എന്നാണ്‌ ഈ രംഗത്ത് ഗവേഷണം നടത്തുന്ന ശസ്ത്രജ്ഞന്മാരുടെ നിഗമനം .
കേരളത്തിലെ പട്ടികവർഗ്ഗ ജനസംഖ്യ 1991-ലെ സെൻസർ പ്രകാരം 320967 ആണ്‌.
ഇത് ആകെ ജനസംഖ്യയുടെ 1.03% വരുന്നു.
ആദിവാസികൾ പട്ടികവർഗ്ഗക്കാർ എന്നീ പദങ്ങൾ പലപ്പോഴും ഒരേ അർത്ഥത്തിൽ ഉപയോഗിച്ചു കാണുന്നുണ്ട്.
സർക്കാരിന്റെ തീരുമാനം അനുസരിച്ച് പട്ടികവർഗ്ഗത്തിൽ പെട്ട എല്ലാവരും നരവംശശാസ്ത്രപ്രകാരം ആദിവാസികൾ ആയിക്കൊള്ളണമെന്നില്ല.
കേരളത്തിലെ പ്രധാന ആദിവാസി വിഭാഗങ്ങൾ
(അക്ഷരമാലാ ക്രമത്തിൽ) അടിയർ അരനാടാർ ആളാർ അല്ലർ ഇരുളർ ഊരാളി എരവാലൻ കാടർ കനലാടി കാണിക്കാർ കരവഴി കരിംപാലൻ കാട്ടുനായ്ക്കർ കൊച്ചുവേലൻ കൊറഗർ കൊണ്ടറെഡ്ഡി കുണ്ടുവടിയർ കൊപ്പാലൻ കുറിച്യർ കുറുമർ കുറുമ്പർ ചിങ്ങത്താൻ മലയരയൻ മലക്കാരൻ മലകുറവൻ മലമലസർ മലപ്പണ്ടാരം മലപണിക്കർ മലശ്ശർ മലവേടൻ മലവേട്ടുവൻ മലയടിയർ മലരൂപൻ മലയാളർ മലയൻ മണ്ണാൻ മറാട്ടി മാവിലൻ മുഡുഗർ മുള്ളുവക്കുറുമൻ മതുവാൻ / മുഡുഗർ നായാടി പളിയർ പണിയൻ പതിയൻ ഉരിഡവർ ഊരാളിക്കുറുമർ ഉള്ളാടൻ തച്ചനാടൻ മൂപ്പൻ വിഴവൻ അവലംബം 1 2 മാതൃഭൂമി തൊഴിൽ വാർത്തയുടെ ഹരിശ്രീ സപ്ലിമെന്റ്.
2006 ജൂലയ് , താൾ 16 17.
കേരളത്തിലെ ആദിവാസികൾ കലയും സംസ്‌കാരവും ഇംഗ്ലീഷ് വിലാസം https://ml.wikipedia.org/wiki/Keralathile_adivasikal_kalayum_samskaravum
2014 ലെ കേരള സാഹിത്യ അക്കാദമി പുരസ്കാരം നേടിയ ഗ്രന്ഥമാണ് കേരളത്തിലെ ആദിവാസികൾ കലയും സംസ്‌കാരവുംv .
മനോജ്‌ മാതിരപ്പള്ളിയാണ് ഈ വൈജ്ഞാനിക ഗ്രന്ഥത്തിന്റെ കർത്താവ്.
പുരസ്കാരങ്ങൾ 2014 ലെ കേരള സാഹിത്യ അക്കാദമിയുടെ വൈജ്ഞാനിക സാഹിത്യത്തിനുള്ള ജി.എൻ. പിള്ള എൻഡോവ്മെന്റ് പുരസ്കാരം അവലംബം ↑
കേരളത്തിലെ ഉന്നതവിദ്യാഭ്യാസസ്ഥാപനങ്ങളുടെ പട്ടിക സർവ്വകലാശാലകൾ കേന്ദ്ര സർവ്വകലാശാലകൾ സർവ്വകലാശാല സ്ഥലം വിഷയം സ്ഥാപിതം കേന്ദ്ര സർവകലാശാല, കേരളം കാസർഗോഡ് സയൻസ്, ഫൈൻ ആർട്സ്, സാഹിത്യം 2009 ഇന്ത്യൻ മാരിടൈം സർവകലാശാല	കൊച്ചി കൊച്ചി മാരിടൈം 2008 കേരളത്തിലെ സർവ്വകലാശാലകൾ സർവ്വകലാശാല സ്ഥലം വിഷയം സ്ഥാപിതം എ പി ജെ അബ്ദുൾ കലാം ടെക്നോളജിക്കൽ യൂണിവേഴ്സിറ്റി തിരുവനന്തപുരം എഞ്ചിനീയറിംഗ്, മാനേജ്മെന്റ്, സാങ്കേതികവിദ്യ 2014 കൊച്ചിൻ ശാസ്ത്ര സാങ്കേതിക സർവ്വകലാശാല എറണാകുളം ബഹുമുഖ 1971 കണ്ണൂർ സർവ്വകലാശാല കണ്ണൂർ ബഹുമുഖ 1997 ശ്രീനാരായണ ഗുരു ഓപ്പൺ യൂണിവേഴ്സിറ്റി കൊല്ലം ബഹുമുഖ 2020 കേരള കാർഷിക സർവ്വകലാശാല തൃശ്ശൂർ കൃഷി , എഞ്ചിനീയറിംഗ് 1972 കേരള ഫിഷറീസ് സമുദ്രപഠന സർവകലാശാല കൊച്ചി ഫിഷറീസ് , കാലാവസ്ഥാ ശാസ്ത്രം 2010 കേരള യൂണിവേഴ്സിറ്റി ഓഫ് ഹെൽത്ത് സയൻസസ് തൃശ്ശൂർ മെഡിക്കൽ, പാരാമെഡിക്കൽ, ഹെൽത്ത് സയൻസ് 2010 കേരള വെറ്ററിനറി ആന്റ് അനിമൽ സയൻസ് സർവകലാശാല വയനാട് മൃഗശാസ്ത്രം 2010 മഹാത്മാഗാന്ധി സർവ്വകലാശാല കോട്ടയം ബഹുമുഖ 1983 ശ്രീ ശങ്കരാചാര്യ സംസ്കൃത സർവകലാശാല കാലടി സംസ്കൃത ആൻഡ് വേദ പഠനം 1994 തുഞ്ചത്തെഴുത്തച്ഛൻ മലയാളസർവകലാശാല മലപ്പുറം മലയാള ഭാഷയും സാഹിത്യവും 2012 കേരള സർ‌വകലാശാല തിരുവനന്തപുരം ബഹുമുഖ 1937 യൂണിവേഴ്‌സിറ്റി ഓഫ് കാലിക്കറ്റ് മലപ്പുറം ബഹുമുഖ 1968 നാഷണൽ യൂണിവേഴ്സിറ്റി ഓഫ് അഡ്വാൻസ്ഡ് ലീഗൽ സ്റ്റഡീസ് കൊച്ചി നിയമം 2005 ഡീംഡ് സർവ്വകലാശാലകൾ സർവ്വകലാശാല സ്ഥലം വിഷയം സ്ഥാപിതം ‍ഡീംഡ് അവസ്ഥ പരിഗണിച്ച വർഷം അമൃത യൂണിവേഴ്സിറ്റി എറണാകുളം ബഹുമുഖ 1998 ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പെയ്സ് സയൻസ് ആൻഡ് ടെക്നോളജി തിരുവനന്തപുരം ശാസ്ത്ര - സാങ്കേതിക 2007 2008 കേരള കലാമണ്ഡലം ചെറുതുരുത്തി പ്രകടന കലകൾ 1999 2006 ദേശീയപ്രാധാന്യമുള്ള സ്ഥാപനങ്ങൾ സർവ്വകലാശാല സ്ഥലം വിഷയമേഖല സ്ഥാപിതം സ്വയംഭരണാധികാരം
ലഭിച്ച വർഷം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എജ്യൂക്കേഷൻ ആൻഡ് റിസേർച്ച് തിരുവനന്തപുരം ശാസ്ത്രം,സാങ്കേതികം 2008 2008 ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാട് ശാസ്ത്രം, സാങ്കേതികം 2015 2015 ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് കോഴിക്കോട് ബിസിനസ് അഡ്മിനിസ്ട്രേഷൻ 1996 2003 നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി കോഴിക്കോട് എഞ്ചിനീയറിങ്ങ് 1961 2002 നാഷണൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജി കണ്ണൂർ ഫാഷൻ ടെക്നോളജി 2008 2008 ശ്രീചിത്ര തിരുനാൾ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് ടെക്നോളജി തിരുവനന്തപുരം ആരോഗ്യശാസ്ത്രം 1974 2002 ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി കോട്ടയം ടെക്നോളജി 2015 2015 കോളേജുകൾ കേരള കാർഷിക സർവ്വകലാശാലയുടെ കീഴിലുള്ള കോളേജുകളുടെ പട്ടിക കേരള സർവ്വകലാശാലയുടെ കീഴിലുള്ള കോളേജുകളുടെ പട്ടിക കേരള ആരോഗ്യ സർവ്വകലാശാലയുടെ കീഴിലുള്ള കോളേജുകളുടെ പട്ടിക കാലിക്കറ്റ് സർവ്വകലാശാലയുടെ കീഴിലുള്ള കോളേജുകളുടെ പട്ടിക കൊച്ചിൻ യൂണിവേഴ്സിറ്റി ഓഫ് സയൻസ് ആൻഡ് ടെക്നോളജിയുടെ കീഴിലുള്ള കോളേജുകളുടെ പട്ടിക കണ്ണൂർ സർവ്വകലാശാലയുടെ കീഴിലുള്ള കോളേജുകളുടെ പട്ടിക കേരള ഫിഷറീസ് ആന്റ് ഓഷൻ സ്റ്റഡീസ് സർവ്വകലാശാലയുടെ കീഴിലുള്ള കോളേജുകളുടെ പട്ടിക മഹാത്മാഗാന്ധി സർവ്വകലാശാലയുടെ കീഴിലുള്ള കോളേജുകളുടെ പട്ടിക ആർട്സ് സയൻസ് കോളേജുകൾ ആർട്സ് ആൻഡ് സയൻസ് ജവഹർലാൽ നെഹ്റു ഇൻസ്റ്റിറ്റ്യൂട്ട് , കട്ടപ്പന , ഇടുക്കി കേരള കാരുണ്യം കോളേജ്, പാലക്കാട് വിദേശഭാഷ കോളേജുകൾ
് കോളേജ് ഓഫ് ഫാർമസി, മുട്ടം, ചേർത്തല എലിമ്സ് കോളേജ് ഓഫ് ഫാർമസി, വില്ലടം, രാമവർമ്മപുരം പി.ഒ., തൃശൂർ ബി എഡ് കോളേജുകൾ എൻ.എസ്.എസ് ട്രെയിനിംഗ് കോളേജ്, പന്തളം അൽ-അസർ ട്രെയിനിംഗ് കോളേജ്, തൊടുപുഴ സ്ത്രീകൾ, പെരുമ്പിലാവ്, തൃശ്ശൂർ വേണ്ടി അൻസാർ ട്രെയിനിംഗ് കോളേജ് [അറഫാ ടീച്ചർ വിദ്യാഭ്യാസം, അത്തുര്, തൃശ്ശൂർ [ഇന്ദിരാഗാന്ധി ട്രെയിനിംഗ് കോളേജ്] കോതമംഗലം ഫാറൂഖ് ട്രെയിനിംഗ് കോളേജ്, കോഴിക്കോട് വിദ്യാഭ്യാസ കവിയത്തു കോളേജ്, പിരപ്പന്ചൊദെ, തിരുവനന്തപുരം, കേരളം മാർ ബസെലിഒഉസ് പൗലോസ് ദ്വിതീയൻ ട്രെയിനിംഗ് കോളേജ്, പുത്തൻകുരിശ് മത്താ താബോര് പരിശീലനം കോളേജ്, പത്തനാപുരം നഴ്സുമാർ പരിശീലന കോളേജ് ഒത്തപ്ല്മ് ശ്രീ നാരായണ ഗുരു കൃപ ട്രസ്റ്റ് ബെഡ് കോളേജ്, പൊഥെന്ചൊദെ, തിരുവനന്തപുരം, കേരളം തീത്തൂസ് ടീച്ചേഴ്സ് കോളേജ്, തിരുവല്ല, കേരളം അദ്ധ്യാപക പരിശീലന സ്ഥാപനങ്ങൾ എം എസ് ടി ടി ഐ റാന്നി, പത്തനംതിട്ട ദാറുൽ ഉലൂം ടീച്ചർ ട്രെയിനിംഗ് ഇൻസ്റ്റിറ്റ്യൂട്ട്, ഥൊഒഥ, പെരിന്തൽമണ്ണ ഫജ്ഫരി ടീച്ചർ ട്രെയിനിംഗ് ഇൻസ്റ്റിറ്റ്യൂട്ട്, പദിന്ജത്തുംമുരി, മലപ്പുറം മങ്കട ഓർഫനേജ് ടീച്ചർ ട്രെയിനിംഗ് ഇൻസ്റ്റിറ്റ്യൂട്ട്, മങ്കട, പെരിന്തൽമണ്ണ ടി.ഡി. ടീച്ചർ ട്രെയിനിംഗ് ഇൻസ്റ്റിറ്റ്യൂട്ട്, മട്ടാഞ്ചേരി, കൊച്ചി-2 സ്വയംഭരണ സ്ഥാപനങ്ങൾ ഓ ജി ടി എം സ്കിൽസ് അക്കാദമി ഒരു ഗവ.
നൈപുണ്യ വികസന കേന്ദ്രം കൊല്ലം IIIIER 2000 സെന്റർ ഫോർ ഡെവലപ്മെന്റ് സ്റ്റഡീസ് തിരുവനന്തപുരം ജെഎൻയു ഫിഷറീസ് ടെക്നോളജി സെൻട്രൽ ഇൻസ്റ്റിറ്റ്യൂട്ട് കൊച്ചി മറൈൻ റിസർച്ച് 1954 സെൻട്രൽ മറൈൻ ഫിഷറീസ് റിസർച്ച് ഇൻസ്റ്റിറ്റ്യൂട്ട് കൊച്ചി മറൈൻ റിസർച്ച് 1971 ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പൈസസ് റിസർച്ച് കൊച്ചി കൃഷി 1975 ഇന്ത്യൻ ഇൻസ്റ്റിറ്റിയൂട്ട് ഓഫ് മാനേജ്മെന്റ്, കോഴിക്കോട് കോഴിക്കോട് മാനേജ്മെന്റ് യൂണിവേഴ്സിറ്റി 1996 ഇന്ത്യൻ ഇൻസ്റ്റിറ്റിയൂട്ട് ഓഫ് ഇൻഫർമേഷൻ ടെക്നോളജി ആന്റ് മാനേജ്മെന്റ്, കേരള തിരുവനന്തപുരം കമ്പ്യൂട്ടർ സയൻസ് 2002 കേരള നഴ്സസ് ആന്റ് മിഡ്‍വൈഫ്സ് കൗൺസിൽ തിരുവനന്തപുരം നഴ്സിംഗ് സ്കൂൾ 1953 കേരള പ്രസ് അക്കാദമി കൊച്ചി മീഡിയ 1979 നാഷണൽ ഇൻസ്റ്റിറ്റ്യൂട്ട് ഓഫ് ഫാഷൻ ടെക്നോളജി (എൻഐഎഫ്ടി) കാമ്പസ് കണ്ണൂർ കണ്ണൂർ ഫാഷൻ വിദ്യാഭ്യാസം 1973 നാഷണൽ യൂണിവേഴ്സിറ്റി ഓഫ് അഡ്വാൻസ്ഡ് ലീഗൽ സ്റ്റഡീസ് കൊച്ചി നിയമ വിദ്യാഭ്യാസം 2009 രാജീവ് ഗാന്ധി സെന്റർ ഫോർ ബയോടെക്നോളജി തിരുവനന്തപുരം മെഡിക്കൽ റിസർച്ച് 1990 ഇൻസ്റ്റിറ്റ്യൂട്ട് ഓഫ് കമ്പ്യൂട്ടർ അക്കൗണ്ടന്റ്സ് എറണാകുളം അക്കൗണ്ട്സ് സ്ഥാപനം 1999 ഇതും കാണുക സർക്കാർ കോളേജ്, മണിമലക്കുന്ന് കെഇഎഎം അവലംബങ്ങൾ
കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Cashew_Export_Promotion_Council_of_India മുണ്ടയ്ക്കലിലെ ആസ്ഥാനമന്ദിരം
ഇന്ത്യയിൽ നിന്നും വിദേശരാജ്യങ്ങളിലേക്ക് കശുവണ്ടി കയറ്റുമതി ചെയ്യുന്നതു പ്രോത്സാഹിപ്പിക്കുന്നതിനായി 1955 -ൽ ഭാരത സർക്കാർ ആരംഭിച്ച സ്ഥാപനമാണ് കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ (CEPCI).
കേരളത്തിൽ കൊല്ലം ജില്ലയിലെ മുണ്ടയ്ക്കലാണ് ഇതിന്റെ ആസ്ഥാനം.
ഇത് കൂടാതെ കൊച്ചി , മംഗലാപുരം എന്നിവിടങ്ങളിലും സി.ഇ.
പി.സി.ഐ.യുടെ കാര്യാലയങ്ങൾ പ്രവർത്തിക്കുന്നുണ്ട്.
കശുവണ്ടി കയറ്റുമതി ചെയ്യുന്നവരെയും ഇറക്കുമതി ചെയ്യുന്നവരെയും തമ്മിൽ ബന്ധിപ്പിക്കുന്ന ഒരു കണ്ണിയായി ഈ സ്ഥാപനം പ്രവർത്തിക്കുന്നു.
കശുവണ്ടിയുടെ ഗുണനിലവാരം ഉറപ്പുവരുത്തുക, അതിന്റെ പോഷകമൂല്യങ്ങളെ സംബന്ധിച്ച് പഠനം നടത്തുക, കശുവണ്ടി മേഖലയുമായി ബന്ധപ്പെട്ട സർവ്വേകൾ നടത്തുക, കശുവണ്ടി മേഖലയുടെ അടിസ്ഥാനസൗകര്യങ്ങൾ മെച്ചപ്പെടുത്തുക എന്നിവയും ഇതിന്റെ ലക്ഷ്യങ്ങളാണ്.
ലാബുകൾ
കാഷ്യു എക്സ്പോട്ട് പ്രൊമോഷൻ കൗൺസിൽ ഓഫ് ഇന്ത്യയുടെ ലബോറട്ടറി 1997 -ൽ കൊല്ലം ജില്ലയിലെ മുണ്ടയ്ക്കലിൽ പ്രവർത്തനം ആരംഭിച്ചു.
ഇവിടെ കശുവണ്ടിയുടെ ഗുണമേന്മ പരിശോധിക്കുന്നതിനുള്ള സംവിധാനങ്ങളുണ്ട്.
കൊല്ലം തുറമുഖത്തിലും ഇത്തരമൊരു ലാബ് തുടങ്ങാൻ സി.ഇ.
പി.സി.ക്കു പദ്ധതിയുണ്ട്.
ഇതും കാണുക കൊല്ലത്തെ കശുവണ്ടി വ്യവസായം കേരള സംസ്ഥാന കശുവണ്ടി വികസന കോർപ്പറേഷൻ അവലംബം
കാഷ്‌ചേ ദി ഇമ്മോർട്ടൽ ഇംഗ്ലീഷ് വിലാസം https://ml.wikipedia.org/wiki/Kashchey_the_Immortal_(film)
അലക്‌സാണ്ടർ റൂ സംവിധാനം ചെയ്ത് സോയുസ്‌ഡെറ്റ്ഫിലിം സ്റ്റുഡിയോയിൽ നിർമ്മിച്ച 1945-ൽ പുറത്തിറങ്ങിയ ബ്ലാക്ക് ആൻഡ് വൈറ്റ് സോവിയറ്റ് ഫാന്റസി ചിത്രമാണ് കാഷ്‌ചേ ദി ഇമ്മോർട്ടൽ (റഷ്യൻ: Кащей Бессмертный, റോമനൈസ്ഡ്: Kashchey bessmertnyy).
ഇതിലെ കഥയും കഥാപാത്രങ്ങളും സ്ലാവിക് നാടോടിക്കഥകളിൽ നിന്നാണ്   പ്രത്യേകിച്ച്, ദുഷ്ട മാന്ത്രികൻ കാഷ്‌ചെയ് ആണ് ചിത്രത്തിലെ പ്രധാന എതിരാളി.
ദൃഷ്‌ടാന്തം
രണ്ടാം ലോകമഹായുദ്ധസമയത്ത് ചിത്രീകരിച്ചതും വിജയദിനത്തിൽ പ്രദർശിപ്പിച്ചതുമായ ഈ ചിത്രം  സോവിയറ്റ് യൂണിയന്റെ ജർമ്മൻ അധിനിവേശത്തിന്റെ ഒരു ദൃഷ്‌ടാന്തമായി വ്യാഖ്യാനിക്കാം.
"നീല മിന്നൽപ്പിണർ പോലെ കാഷ്ചെ റൂസിലേക്ക് വന്നു, വീടുകളും ഉപജീവനമാർഗങ്ങളും നശിപ്പിച്ചു, പുരുഷന്മാരെ കൊല്ലുകയും ആയിരക്കണക്കിന് സ്ത്രീകളെ തട്ടിക്കൊണ്ടുപോകുകയും ചെയ്തു."
എന്നാൽ അവസാനം, നിരവധി കഷ്ടപ്പാടുകൾക്ക് ശേഷം, ആക്രമണകാരിയെ അവരുടെ മാതൃരാജ്യത്ത് നിന്ന് പുറത്താക്കാൻ റഷ്യൻ ജനതയ്ക്ക് കഴിഞ്ഞു.
അവലംബം External links Kashchey the Immortal ഇന്റർനെറ്റ് മൂവി ഡാറ്റാബേസിൽ Kashchey the Immortal യൂട്യൂബിൽ (English subtitles)
കാസനോവ ഇംഗ്ലീഷ് വിലാസം https://ml.wikipedia.org/wiki/Giacomo_Casanova
വെനീസുകാരനായ ഒരു രതിസാഹസികനും  എഴുത്തുകാരനുമായിരുന്നു ജിയോവാനി യാക്കോപ്പോ കാസനോവ (ജനനം: ഏപ്രിൽ 2, 1725 – മരണം: ജൂൺ 4, 1798).
"എന്റെ ജീവിതകഥ"(Histoire de ma vie) എന്ന അദ്ദേഹത്തിന്റെ രചന ആത്മകഥയുടേയും സ്മരണകളുടേയും ചേരുവയാണ്‌.
പതിനെട്ടാം നൂറ്റാണ്ടിലെ യൂറോപ്യൻ സാമൂഹ്യജീവിതത്തെക്കുറിച്ച് അറിയാനുള്ള ഏറ്റവും ആധികാരികമായ സ്രോതസ്സുകളിലൊന്നായി ഈ രചന കണക്കാക്കപ്പെടുന്നു.
അതിരില്ലാത്ത സ്ത്രീലമ്പടതയുടെ പേരിൽ പ്രശസ്തനായ അദ്ദേഹത്തിന്റെ പേരു തന്നെ വശീകരണത്തിനു പര്യായമായി മാറിയിരിക്കുന്നു.
യൂറോപ്പിലെ രാജകുടുംബങ്ങൾ, മാർപ്പാപ്പമാര് ‍, കർദ്ദിനാളന്മാർ എന്നിവർക്കു പുറമേ വോൾട്ടയർ ‍, റുസ്സോ , ഗൈഥേ, മൊസാർട്ട് തുടങ്ങിയ അതികായന്മാരുമായും അദ്ദേഹത്തെ ബന്ധിപ്പിക്കുന്ന കഥകളുണ്ട്.
ബൊഹീമിയയിൽ വാൾഡ്സ്റ്റീൻ  പ്രഭുവിന്റെ വീട്ടിലെ ഗ്രന്ഥാശാലാധിപനായാണ്‌ കാസനോവ അവസാനനാളുകൾ  കഴിച്ചത്.
തന്റെ പ്രസിദ്ധ രചന അദ്ദേഹം നിർവഹിച്ചതും അക്കാലത്താണ്‌.
1725-ൽ അഭിനേതാവും നർത്തകനുമായ ഗേറ്റാനോ ഗ്യൂസേപ്പേ കാസനോവയുടെ ഭാര്യയായിരുന്ന അഭിനേത്രി സനേറ്റ ഫറൂസിയുടെ മകനായാണ്‌  കാസനോവ ജനിച്ചത്.
ആറുമക്കളിൽ  മൂത്തവനായിരുന്നു അദ്ദേഹം.
അമ്മയുടെ പശ്ചാത്തലം പരിഗണിച്ച്, 6 മക്കളിൽ മിക്കവരുമോ എല്ലാവരും തന്നെയോ, ഭർത്താവല്ലാത്ത മറ്റാരുടേയെങ്കിലും പിതൃത്വം പേറുന്നവരാണെന്ന് സംശയിക്കപ്പെട്ടിട്ടുണ്ട്.
കാസനോവ തന്നെ, സനേറ്റയും ഗേറ്റാനോയും ജോലി ചെയ്തിരുന്ന സാൻ സാമുവൽ തിയേറ്ററിന്റെ ഉടമയായ മിഷേൽ ഗ്രിമാനി എന്ന പ്രഭുവിനെ തന്റെ യഥാർത്ഥ പിതാവായി സംശയിച്ചിരുന്നു.
ഗ്രിമാനിയുടെ സഹോദരൻ ആബേ ആർവൈസ് ഗ്രിമാനി കാസനോവയുടെ രക്ഷാകർതൃസ്ഥാനം ഏറ്റെടുത്തെന്നത് ഈ സംശയത്തിന്‌ ആക്കം കൂട്ടി.
എന്നാൽ തന്റെ  സ്മരണകളിൽ കാസനോവ 1428-ൽ സ്പെയിനിൽ തുടങ്ങുന്ന സ്വന്തം പിതൃപരമ്പര ഉൾക്കൊള്ളുന്ന ദീർഘമായൊരു വംശാവലി അവതരിപ്പിക്കുന്നുണ്ട്.
കാസനനോവയുടെ കാലത്ത് ഒരു വാണിജ്യ-നാവിക ശക്തി എന്ന നിലയിലെ വെനീസിന്റെ നല്ലകാലം കഴിഞ്ഞിരുന്നു.
പകരം യൂറോപ്പിലെ ഭോഗകേന്ദ്രം എന്ന നിലയിലായിരുന്നു അത് അന്ന് പേരെടുത്തിരുന്നത്.
സാമൂഹ്യമായ തിന്മകളെ സഹിക്കുകയും വിനോദസഞ്ചാരത്തെ പ്രോത്സാഹിപ്പിക്കുകയും ചെയ്ത രാഷ്ട്രീയ, ധാർമ്മിക  "യാഥാസ്ഥിതികരുടെ" കയ്യിലായിരുന്നു അക്കാലത്ത് വെനീസിന്റെ ഭരണം.
യൗവനത്തിലേയ്ക്കു കാൽകുത്തുന്ന യൂറോപ്യൻ യുവാക്കളുടെ, പ്രത്യേകിച്ച് ഇംഗ്ലീഷ് യുവാക്കളുടെ ബൃഹദ്‌സഞ്ചാരത്തിന്റെ (Grand Tour) അവശ്യലക്ഷ്യങ്ങളിലൊന്നായിരുന്നു അത്.
പേരുകേട്ട കാർണിവലും, ചൂതാട്ടകേന്ദ്രങ്ങളും, സുന്ദരികളായ പരിസേവികമാരും(courtesans) അതിനെ കൂടുതൽ ആകർഷകമാക്കി.
കാസനോവയെ രൂപപ്പെടുത്തുകയും വെനീസിലെ പൗരസഞ്ചയത്തിന്റെ ഏറ്റവും തികവുറ്റ മാതൃകയാക്കുകയും ചെയ്ത സാഹചര്യങ്ങൾ ഇതൊക്കെയാണ്‌.
അമ്മ നാടകസംഘത്തോടൊപ്പം യൂറോപ്പിൽ പര്യടനം നടത്തിക്കൊണ്ടിരിക്കെ കാസനോവയുടെ കാര്യങ്ങൾ അന്വേഷിച്ചിരുന്നത് മുത്തശ്ശി മാർസിയ ബാൽഡിസേറ ആയിരുന്നു.
അദ്ദേഹത്തിന്‌ എട്ടു വയസ്സുള്ളപ്പോൾ പിതാവ് മരിച്ചു.
ബാലനായിരിക്കെ മൂക്കിൽ നിന്നുള്ള രക്തശ്രാവം മൂലം വിഷമിച്ച കാസനോവയെ മുത്തശ്ശി ഒരു മന്ത്രവാദിനിയുടെ അടുത്തു കൊണ്ടുപോയി: “വള്ളത്തിൽ നിന്നിറങ്ങി ഒരു ചെറ്റപ്പുരയിൽ പ്രവേശിച്ച ഞങ്ങൾ കണ്ടത്, കയ്യിൽ ഒരു കറുത്ത പൂച്ചയും ചുറ്റും അഞ്ചോ ആറോ ആളുകളുമായി ഒരു പലകയിൽ ഇരിക്കുന്ന കിഴവിയെയാണ്‌.”
മന്ത്രവാദി പുരട്ടിയ കുഴമ്പ് ഫലിച്ചില്ലെങ്കിലും അവരുടെ മന്ത്രം കാസനോവയെ ആകർഷിച്ചു.
രക്തസ്രാവത്തിനു കാരണമായി ഒരു വൈദ്യൻ പറഞ്ഞത് വെനീസിലെ വായുവിനെയാണ്‌.
അതിനാലാവണം, ഒൻപതാമത്തെ ജന്മദിനത്തിൽ വെനീസിൽ നിന്ന് ഏറെ ദൂരെയല്ലാത്ത പാദുവായിലുള്ള ഒരു ബോർഡിങ്ങ് വിദ്യാലയത്തിൽ അദ്ദേഹത്തെ ചേർത്തു.
മാതാപിതാക്കളുടെ ഈ അവഗണന കാസനോവയ്ക്ക് കയ്പ് നിറഞ്ഞ ഓർമ്മയായിരുന്നു.
“അവർ എന്നെ ദൂരെക്കളഞ്ഞു,” എന്നാണ്‌ ഇതേക്കുറിച്ച് അദ്ദേഹം എഴുതിയത്.
ബോർഡിങ്ങ് വിദ്യാലയത്തിലെ സാഹചര്യങ്ങൾ ശോചനീയമായിരുന്നതിനാൽ, തന്റെ പ്രധാനാദ്ധ്യാപകനായ ആബേ ഗോസി എന്ന പുരോഹിതന്റെ വീട്ടിൽ താമസിക്കാൻ കാസനോവ അനുവാദം വാങ്ങി.
അക്കാദമിക് വിഷയങ്ങൾക്കു പുറമേ അദ്ദേഹത്തെ വയലിൻ പഠിപ്പിച്ചതും ഈ പുരോഹിതനായിരുന്നു.
കാസനോവ കൗമാരപ്രായം മിക്കവാറും ചിലവിട്ടത് ഈ കുടുംബത്തോടൊപ്പമാണ്‌.
ഈ വീട്ടിൽ തന്നെയാണ്‌ അദ്ദേഹം ആദ്യമായി ഒരു പെണ്ണുമായി അടുക്കുന്നതും.
പുരോഹിതന്റെ ഇളയസഹോദരി 13 വയസ്സുള്ള ബെറ്റിനാ, പതിനൊന്നു വയസ്സുള്ള കാസനോവയെ താലോടി.
" സുന്ദരിയും , ഉല്ലാസപ്രകൃതിയും പ്രേമകഥകളുടെ വലിയ വായനക്കാരിയും ആയിരുന്നു ബെറ്റിനാ.
… അവൾ എനിക്ക് വിശദീകരിക്കാനാവാത്തൊരു സംതൃപ്തി നൽകി.
എന്റെ ഹൃദയത്തെ പിന്നീട് ഭരിച്ച വലിയ കാമനയുടെ കനലുകൾ മെല്ലെ ഊതിയുണർത്തിയത് അവളായിരുന്നു.
” വസൂരി രോഗം ബാധിച്ച അവൾ കാസനോവയുടെ ശുശ്രൂഷയിൽ സുഖം പ്രാപിക്കയും കാസനോവയ്ക്ക് രോഗം പകരുകയും ചെയ്തു.
ബെറ്റീനാ പിന്നീട് വിവാഹിതയായെങ്കിലും അവളുമായും ഗോസി കുടുംബവുമായും കാസനോവ ജീവിതകാലം മുഴുവൻ ബന്ധം നിലനിർത്തി.
വർദ്ധ്യക്യത്തിൽ അവസാനമായി പാദുവ സന്ദർശിച്ചപ്പോൾ, അവളെ രോഗിയും ദരിദ്രയുമായി കണ്ടെത്തിയെന്നും തന്റെ കൈകളിൽ അവൾ അന്ത്യശ്വാസം വലിച്ചതെന്നും കാസനോവ പറയുന്നു.
യൗവനം
തുടക്കത്തിൽ തന്നെ കാസനോവ കുശാഗ്രബുദ്ധിയും വിജ്ഞാനതൃഷ്ണയും പ്രകടിപ്പിച്ചു.
പന്ത്രണ്ടു വയാസ്സിൽ പാദുവാ സർ‌വകലാശാലയിൽ പ്രവേശിച്ച അദ്ദേഹം 1742-ൽ പതിനേഴാമത്തെ വയസ്സിൽ നിയമത്തിൽ ബിരുദം സമ്പാദിച്ചതായി പറയപ്പെടുന്നു.
ആ വിഷയത്തോട് തനിക്ക് അടക്കാനാവാത്ത വെറുപ്പായിരുന്നെന്നും അദ്ദേഹം പറയുന്നുണ്ട്.
കാസനോവ സഭാവക്കീൽ(ecclesiastical lawyer) ആയിത്തീരുമെന്നായിരുന്നു അദ്ദേഹത്തിന്റെ രക്ഷാകർത്താവിന്റെ പ്രതീക്ഷ.
നിയമത്തിനു പുറമേ അദ്ദേഹം, സന്മാർഗ്ഗദർശനവും, രസതന്ത്രവും ഗണിതവും പഠിച്ചിരുന്നു.
വൈദ്യശാസ്ത്രത്തിലും അദ്ദേഹം പ്രത്യേകം താത്പര്യം കാട്ടി.
“എന്നെ ഞാൻ ആഗ്രഹിച്ചതുപോലെ വൈദ്യനാകാൻ അനുവദിക്കേണ്ടതായിരുന്നു.
വക്കീൽ പണിയിൽ എന്നതിനേക്കാൾ തട്ടിപ്പ് ഫലപ്രദമാകുന്നത് വൈദ്യത്തിലാണ്‌".
സുഹൃത്തുക്കളേയും തന്നെ തന്നെയും സ്വയം ചികിത്സിക്കുന്നത് കാസനോവ പതിവാക്കിയിരുന്നു.
സർ‌വകലാശാലാവിദ്യാർത്ഥിയായിരിക്കെ അദ്ദേഹം ചൂതുകളിയിൽ ആകൃഷ്ടനായി കടത്തിലായി.
ഇതറിഞ്ഞ മുത്തശ്ശി അദ്ദേഹത്തെ വെനീസിലേയ്ക്ക് തിരികെ കൊണ്ടുപോയെങ്കിലും ചൂതുകളിഭ്രമം അദ്ദേഹത്തിൽ ഉറച്ചു കഴിഞ്ഞിരുന്നു.